Document ID: /roh_data/filtered/fineweb-2-filterrobots_roh.jsonl.gz/8905

La Pro Natura pretenda via libra per ils animals selvadis. Mo sch’els sappian viandar, possian els surviver, scriva la Pro Natura.
Animals sco il tschierv u il chavriel circuleschan durant l’onn en in territori vast tranter lur plaz da pavlar, da durmir e da ruassar. Uschia èsi er garantì, che la populaziun en in territori na vegn betg memia pitschna e resta geneticamain sauna.
En Svizra sajan dentant quests corridors da selvaschina interruts per gronda part, scriva la Pro Natura vinavant. Da 304 rutas interregiunals sajan engrevgiadas u schizunt interruttas ¾ da vias, autostradas, lingias da tren u abitadis.
Quai haja per consequenza ch’i dettia passa 20’000 accidents cun animals selvadis. Tenor la Pro Natura custassan quels accidents radund 40 fin 50 milliuns francs ad onn.
RR novitads 11:30